FIM-92 Stinger
<s>FIM-92 Stinger je američki prijenosni raketni PVO sistem sa infracrvenim navođenjem.</s><s>Pored SAD-a Stinger službeno koristi 29 zemalja i neodređen broj vojnih organizacija diljem svijeta.</s><s>Do danas ih je proizvedeno oko 70000 komada, a neki od osnovnih stingera su korišteni u napadima na civilne avione.</s>

<s>Opis
Stigner raketa može napasti ciljeve na udaljenosti od 4800 metara na nadmorskoj visini između 180 i 3800 metara.</s><s>Postoji i nekoliko verzija koje se montiraju na borbena vozila (M-1097 Avenger, M6 Linebacker), također postoji verzija i za helikoptere koja se zove ATAS (Air-to-air Stinger).</s><s>Postoji i verzija dodatne opreme na brodovima, gdje služe kao dodatni dio protivzračne odbrane na ratnim brodovima SAD-a.</s><s>Raketa se lansira s malim motorom na sigurnu udaljenost od strijelca, a zatim se uključuje pogon na čvrsto gorivo, kao kod raketnog motora, koji raketa ubrzava do brzine od 2.2 macha.</s><s>Bojna glava je teška oko 3 kg.</s><s>Stinger raketa pronalazi cilj na temelju UV i IR spektra koji čine nišanski sistem.</s><s>Ovaj sistem nišanjenja je više otporan na standardne protivmjere u avionima.</s>

<s>Proizvodnja verzije FIM-92A je započela u 1978. godine, a 1983. godine je osmišljena verzija B, a 1987. godine sistem je unaprijeđen u C verziju.</s><s>Tu je već unaprijed planirana buduća nadogradnja, što je kasnije za rezultat dalo verzije D i G. Verzija Stinger FIM-92E Block I je razvijena u 1995. godini.</s><s>Uz poboljšani softver Stinger je mogao sad da nišani manje mete i avione s malim “potpisom”.</s><s>U 2001. godini je napravljena F verzija koja ima poboljšani domet od 7600 metara.</s>

<s>Upotreba</s>

<s>Foklandski rat
Britanske jedinice SAS su upotrebljavale rakete stinger protiv argentinskih aviona tokom Folklandskog rata.</s><s>21. maja 1982.</s><s>SAS-ovci su oborili argentinski FMA IA 58 Pucará.</s><s>Oboren je i helikopter Aerospatiale SA 330, ali drugim projektilom.</s>

<s>Sovjetsko-afganistanski rat
Tokom Sovjetsko-afganistanskog rata afganistanski borci su koristili Stinger rakete.</s><s>Već 1985. godine se počeo pritisak iz javnosti na CIA-u zbog prodaje Stingera Afganistancima.</s><s>Kasnije se smatralo da CIA nedovoljno pomaže afganistanske borce protiv SSSR-a.</s><s>Njih su naoružavali oružjem koje je porijeklom iz Istočnog bloka kupljeno od Izraela koji ga je zarobio prilikom ratova s Egiptom i Sirijom.</s><s>Nakon rata SAD je otkupljivao Stingere od Afganistanaca kako u budućnosti oni ne bi bili upotrijebljeni u terorističke svrhe, osigurano je 55 miliona dolara, ali 600 Stingera je do 1996. nestalo.</s><s>Smatra se da su Stingeri ilegalnim tokovima dospjeli u Hrvatsku, Iran, Šri Lanku, Sjevernu Koreju i Katar.</s>

<s>Angolski građanski rat
Reganova administracija je dala 310 Stinger sistema pokretu UNITA u Angoli.</s>

<s>Čad
Tokom libijske invazije Čada amerikanci su isporučili Stingere Čadu koji su oborili libijske Su-22 i MiG-23.</s>

<s>Povezano 
 9K38 Igla</s>

<s>Reference</s>

<s>Protuzračna obrana</s>

